Charles Bukowski

**Henry Charles Bukowski** (alk. **Heinrich Karl Bukowski**; 16. elokuuta 1920 Andernach, Saksa – 9. maaliskuuta 1994 San Pedro, Kalifornia, Yhdysvallat) oli yhdysvaltalainen runoilija ja prosaisti.

Charles Bukowski julkaisi ensimmäiset novellinsa 1940-luvulla ja varhaisimman runokirjansa vuonna 1959. Bukowskin tunnetuin romaani on vuonna 1971 julkaistu *[[Postitoimisto (romaani)|Postitoimisto]]*. Hänen tuotantonsa on pitkälti omaelämäkerrallista ja kuvaa usein alkoholisteja, huumeidenkäyttäjiä, rikollisia, prostituoituja ja muita yhteiskunnan syrjäytyneitä. Bukowskista tuli jo 1960-luvulla ulkopuolinen sankari, jota useat kirjallisten piirien tunnetut hahmot, kuten Sartre ja Genet, ylistivät.

## Elämä ja ura
Bukowski syntyi Saksassa Andernachissa ja muutti kaksivuotiaana perheensä kanssa Yhdysvaltoihin Los Angelesiin, missä hän asui suurimman osan elämästään. Hänen äitinsä oli saksalainen ja isä yhdysvaltalainen sotilas. Bukowski oli lapsena syrjäänvetäytyvä ja hiljainen. Teini-iässä hänelle tuli vielä paha akne, mikä vaikeutti sosiaalista elämää entisestään. Nuoruudessaan hän vietti kiertelevää elämää asuen muun muassa Philadelphiassa ja New Orleansissa. Hän teki satunnaisia pätkätöitä ja kirjoitti novelleja, joita hän lähetti kirjallisuuslehtiin julkaisun toivossa.

Bukowski opiskeli jonkin aikaa journalistiikkaa collegessa. Opiskeluaikanaankin Bukowski oli ujo ja syrjäänvetäytyvä, vaikka hän kirjoissaan kuvaa itsensä haastamassa opettajiaan ja huutamassa luennoilla kansallissosialismiin viittaavia iskulauseita. Hän kiinnostui kansallissosialismista mahdollisesti vastalauseena isänsä yltiöisänmaallisuudelle. Hän ei myöskään pitänyt siitä, miten saksalaisia kuvattiin tiedotusvälineissä. Hän luki Adolf Hitlerin *[[Taisteluni|Mein Kampfia]]* ja muita aiheeseen liittyviä teoksia mutta heitti ne pois Yhdysvaltojen julistettua sodan Saksalle. Toisen maailmansodan aikana Bukowski pidätettiin epäiltynä kutsuntojen pakoilemisesta. Hän sai kuitenkin vapautuksen palveluksesta terveydellisistä syistä. Tuotannossaan hän kertoo usein sotavuosista ja siitä, miten hän halveksi maan sen hetkistä henkeä ja tunsi itsensä ulkopuoliseksi, joka ei välittänyt mistään mitään.

Bukowski piti kirjallisina esikuvinaan ja innoittajinaan muun muassa Anton Tšehovia, Ernest Hemingwayta, John Fantea ja Louis-Ferdinand Célinea. Tuotteliaana kirjailijana hän julkaisi yli 40 kirjaa runoa ja proosaa.

Bukowski piti yllä "renttukirjailijan" imagoa. Hänellä oli kuitenkin useita pitkäaikaisia työpaikkoja. Hän työskenteli postissa kaikkiaan yksitoista vuotta ja yleensä yövuorossa päästäkseen iltapäivällä laukkaradalle lyömään vetoa hevosista. Noista vuosista hän kirjoitti menestysteoksensa *[[Postitoimisto (romaani)|Postitoimisto]]* (1971). Bukowski käytti runsaasti alkoholia ja oli kuolla alkoholinkäytön seurauksena jo alle 40-vuotiaana. Hän joutui sairaalaan oksennettuaan runsaasti verta, ja hänelle tehtiin verensiirtoja. Hän kuunteli klassista musiikkia, kuten Mahleria ja Sibeliusta.

Bukowskin tarinat kertovat lähes aina elämän laitapuolesta, ja niiden tematiikka liikkuu yksinäisyyden ja ulkopuolisuuden tunteissa. Hän kirjoitti paljon vaikeasta isäsuhteestaan, parhaana esimerkkinä omaelämäkerrallinen kasvuromaani *[[Siinä sivussa]]* (*Ham on Rye*, 1982). Tarinoiden päähenkilönä on usein Bukowskin alter ego, Henry Chinaski: naisiinmenevä mutta naimaton, rähjäinen ja vapaa mies.

Kirjallisen tuotantonsa lisäksi Bukowski käsikirjoitti elokuvan *[[Baarikärpänen (elokuva)|Baarikärpänen]]* (1987).

Bukowski kuoli leukemiaan vuonna 1994.

## Teokset
* *Flower, Fist and Bestial Wail*, 1960
* *Longshot Pomes for Broke Players*, 1962
* *Run with the Hunted*, 1962
* *It Catches My Heart in Its Hand*, 1963
* *Crucifix in a Deathhand*, 1965
* *Cold Dogs in the Courtyard*, 1965
* *Confessions of a Man Insane Enough to Live with Beasts*, 1965
* *All the Assholes in the World and Mine*, 1966
* *The Curtains Are Waving...*, 1967
* *Poems Written Before Jumping out of an 8 Story Window*, 1968
* *At Terror Street and Agony Way*, 1968
* *A Bukowski Sampler*, 1969
* *Notes of a Dirty Old Man*, 1969 (suom. *Vanhan likaisen miehen juttuja*)
* *Days Run Away Like Wild Horses Over the Hills*, 1969 (suom. *Päivät karkaavat kuin villit hevoset yli vuorten*)
* *Fire Station*, 1970*)
* *Another Academy*, 1970*)
* *Post Office*, 1971 (suom. *Postitoimisto*)
* *Anthology of LA Poets*, 1972
* *Mockingbird Wish Me Luck*, 1972 (suom. *Amerikan matadori: runoja 1969–1974*)
* *Erections, Ejaculations, Exhibitions and General Tales of Ordinary Madness*, 1972 (suom. *Kaupungin kaunein tyttö ja muita kertomuksia*)
* *Tales of Ordinary Madness*, 1972 (suom. *Tarinoita tavallisesta hulluudesta*)
* *South of No North*, 1973 (suom. *Etelän vetelät: Tarinoita kätketystä elämästä*)
* *Burning in Water Drowning in Flame: Selected Poems 1955–1973*, 1974
* *Factotum*, 1975 (suom. *Pystyssä kaiken aikaa*)
* *Scarlet*, 1976
* *Love is a Dog from Hell*, 1977 (Rakkaus on koira helvetistä: runoja 1974–1977*)
* *Women*, 1978 (suom. *Naisia*)
* *You Kissed Lilly*, 1978
* *Play the Piano Drunk Like a Percussion Instrument Until the Fingers Begin to Bleed a Bit*, 1979
* *Shakespeare Never Did This*, 1979
* *Dangling in the Tournefortia*, 1981 & War All the Time: Poems 1981–1984*, 1984 (suom. *Jatkuvaa sotaa: runoja 1977–1984*)
* *Ham on Rye*, 1982 (suom. *Siinä sivussa*)
* *Hot Water Music*, 1983 (suom. *Kuuman veden musiikkia*)
* *[[Baarikärpänen (elokuva)|Baarikärpänen]]*-elokuvan käsikirjoitus*,* 1984 
* *The Most Beautiful Woman in Town & Other Stories*, 1983 (suom. *Kaupungin kaunein nainen & muita novelleja*)
* *Bring Me Your Love* (Robert Crumb kuvittajana), 1985
* *There's No Business*, 1984 (suom. *Vitsit vähissä*)
* *You Get So Alone at Times It Just Makes Sense*, 1986 & Septuagenarian Stew*, *1990 *(*suom. *Eläkeläinen Kaliforniasta: runoja 1986–1990)*
* *A Visitor Complains of My Disenfranchise*, 1987
* *Roominghouse Madrigals: Early Selected Poems 1946–1966*, 1988
* *Hollywood*, 1989 (suom. *Hollywood*)
* *Septuagenarian Stew: Stories and Poems*, 1990 (suom. *70-vuotismuhennos*)
* *People Poems*, 1991
* *Bluebird*, 1991
* *In the Shadow of the Rose*, 1991
* *Three Poems*, 1992
* *Last Night of the Earth Poems*, 1992
* *Run with the Hunted: A Charles Bukowski Reader*, 1993
* *Screams from the Balcony: Selected Letters 1960–1970*, 1993
* *Pulp*, 1994 (suom. *Pulp*)
* *Shakespeare Never Did This (Augmented Edition), 1995
* *Betting on the Muse*, 1996 (suom. *Kirottujen nautinnot*)
* *What Matters Most Is How Well You Walk Through the Fire*, 1999
* *The Captain is Out to Lunch and the Sailors Have Taken Over the Ship*, 1998 (suom. *Lounaalla*)
* *The Flash of Lightning Behind the Mountain : New Poems*, 2003
* *Slouching Toward Nirvana*, 2005
* *The People Look Like Flowers at Last*, 2007
* *Sunlight Here I Am: Interviews and Encounters 1963–1993*, 2003 (suom. *Auringonvalo, tässä olen*)

===Suomennetut teokset===

==== Romaanit ====

* *Postitoimisto*. (Post Office, 1971) Suomentanut Kristiina Rikman. Helsinki: WSOY, 1986. 
* *Pystyssä* *kaiken aikaa*. (Factotum, 1975) Suomentanut Arto Häilä. Helsinki: WSOY, 1990. 
* *Naisia*. (Women, 1978) Suomentanut Rauno Ekholm. Espoo: Weilin+Göös, 1981. 
* *Siinä sivussa*. (Ham on Rye, 1982.) Suomentanut Seppo Loponen. WSOY, 1991. 
* *Hollywood*. (Hollywood, 1989) Suomentanut Kristiina Rikman. WSOY, 1992. 
* *Pulp*. (Pulp, 1994) Suomentanut Markku Into. Turku: Sammakko, 2000. 

==== Novellit ja kokoelmat ====

* *Vanhan likaisen miehen juttuja*. (Notes of a Dirty Old Man, 1969) Suomentanut Seppo Lahtinen, Tuomas Laurila & Kalle Niinikangas. Turku: Sammakko, 2002. 
* *Kaupungin kaunein tyttö ja muita* *kertomuksia*. (Erections, Ejaculations, Exhibitions and General Tales of Ordinary Madness, 1972) Suomentanut Markku Salo. Helsinki: Odessa, 1989. 
* *Tarinoita tavallisesta hulluudesta*. (Tales of Ordinary Madness, 1972) Suomentanut Petri Leppänen. Sammakko, 2009. 
* *Etelän vetelät: Tarinoita kätketystä elämästä*. (South of No North, 1973) Sammakko, 2008. 
* *Kuuman veden musiikkia*. (Hot Water Music, 1983) Suomentanut Einari Aaltonen. Sammakko, 2005. 
* *Kaupungin kaunein nainen & muita novelleja*. (The Most Beautiful Woman in Town & Other Stories, 1983) Suomentanut Markku     Into. Sammakko, 2008. 
* *Vitsit vähissä*. (There's No Business, 1984) Suomentanut Seppo Pietikäinen. Soundi-kirja, 1986.
* *70-vuotismuhennos*. (Septuagenarian Stew: Stories and Poems, 1990) Suomentanut Seppo Lahtinen & Henry Lehtonen. Sammakko, 2012. 
* *Kirottujen nautinnot*. (Betting on the Muse, 1996) Suomentanut Seppo Lahtinen & Mikko Pihlajavirta. Turku: Sammakko, 2015. 

==== Runot ====

* *Päivät karkaavat kuin villit hevoset yli vuorten*. (Days Run Away Like Wild Horses Over the Hills, 1969) Suomentanut Seppo     Lahtinen. Sammakko, 1997. 
* antologiassa *Maailman runosydän*, toim. [[Hannu Tarmio]] ja Janne Tarmio, Helsinki: WSOY 1998  Runot suomentanut Janne Tarmio.
** Kun ajattelen itseäni kuolleena
** Niin on kuin pelataan
** Yksin kaikkien kanssa
* *Amerikan matadori: runoja 1969–1974*. (Mockingbird Wish Me Luck, 1972) Suomentanut Seppo Lahtinen. Turku: Sammakko, 1998. 
* *Rakkaus on koira helvetistä: runoja* *1974–1977*. (Love is a Dog from Hell, 1977) Suomentanut Seppo Lahtinen. Turku: Sammakko, 1999. 
* *Jatkuvaa sotaa: runoja 1977–1984*. (Dangling in the Tournefortia, 1981 & War All the Time: Poems 1981–1984, 1984) Suomentanut Seppo Lahtinen. Turku: Sammakko, 2001. 
* *Eläkeläinen Kaliforniasta: runoja 1986–1990*. (You Get So Alone at Times It Just Makes Sense, 1986 & Septuagenarian Stew, 1990) Suomentanut Seppo Lahtinen. Turku: Sammakko, 2004. 
* *234 runoa: valitut runot 1946–1994*. (Kokoelmateos) Suomentanut ja valinnut Seppo Lahtinen. Turku: Sammakko, 2007. 

==== Muut ====

* *Lounaalla*. (The Captain is Out to Lunch and the Sailors Have Taken Over the Ship, 1998) Suomentanut Seppo Lahtinen. Sammakko, 1999. 
* David Stephen Calonne (toim.): *Auringonvalo,* *tässä olen: Haastatteluja & kohtaamisia 1963–1993''. (Sunlight Here I Am: Interviews and Encounters 1963–1993, 2003) Suomentanut Seppo Lahtinen. Sammakko, 2011. 

## Lähteet

## Kirjallisuutta
* 

## Aiheesta muualla

*